ILINK ฟุ้งกำไร Q1 ทะลุ 100% แจงมีรายได้ธุรกิจหลักหนุน
ILINK ฟุ้งกำไร Q1 ทะลุ 100% หรือ มีกำไรสุทธิ 110.82 ล้านบาท จากช่วงเดียวกันของปีก่อนที่มีกำไรสุทธิ 50.79 ล้านบาท เนื่องจากมีรายได้ธุรกิจหลักเข้ามาหนุน
15 พ.ค. 2558

บริษัท อินเตอร์ลิ้งค์ คอมมิวนิเคชั่น จำกัด (มหาชน) หรือ ILINK รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 110.82 ล้านบาท หรือมีกำไรสุทธิ 0.42 บาทต่อหุ้น เพิ่มขึ้น 118% จากช่วงเดียวกันของปีก่อนที่มีกำไรสุทธิ 50.79 ล้านบาท หรือมีกำไรสุทธิ 0.20 บาทต่อหุ้น
โดยผลการดำเนินงานที่มีกำไรเพิ่มขึ้น เนื่องจากมีรายได้จากธุรกิจจัดจำหน่ายสายสัญญาณเพิ่มขึ้น รวมถึงมีรายได้จากธุรกิจวิศวกรรมและธุรกิจเทเลคอมเพิ่มขึ้น